<classify> Viongozi wastaafu, wanasiasa na wananchi wa kawaida, wameipongeza Serikali ya Mapinduzi ya Zanzibar SMZ kwa kufanikiwa kulinda matunda ya Mapinduzi ya 1964, ambayo ndiyo yaliyowakomboa wananchi wanyonge.Mbunge mstaafu wa Kikwajuni Unguja, Parmukhi Hoogan Sigh alisema mafanikio na matunda ya Mapinduzi, yameonekana na kulindwa na serikali zote kwa kutekeleza ahadi za viongozi waliopita.Sigh alimpongeza Rais wa Zanzibar, Dk Ali Mohamed Shein kwa kuendeleza matunda ya Mapinduzi kwa kutangaza elimu bure bila ya malipo na kufuta michango iliyokuwa ikitolewa na wazazi kuanzia elimu ya msingi hadi sekondari.Alisema uamuzi huo umetoa fursa kubwa kwa watoto wa wakulima na wafanyakazi, kupeleka watoto wao kwa uhakika kwamba watapata elimu hadi kiwango cha chuo kikuu.Tunastahili kuipongeza kwa dhati Serikali ya Mapinduzi ya Zanzibar chini ya Rais Shein kwa kuendeleza kutekeleza dhamira ya Mapinduzi katika kutoa elimu bure na kufuta michango yote iliyokuwa ikitolewa na wazazi kwa upande wa elimu ya msingi na sekondarialisema.Singh alimpongeza Rais John Magufuli kwa kazi kubwa ya kuimarisha nidhamu katika serikali kwa watumishi wa umma na kupambana na rushwa katika sehemu zote muhimu ikiwemo katika chama.Rais Magufuli anastahiki kupongezwa kwa kuonesha ujasiri wa kupambana na mambo mengi yaliyokuwa yakirudisha nyuma utendaji wa kazi na ufanisi wake ikiwemo rushwaalisema.Mwenyekiti wa Baraza la Wazee la CCM, Khadija Jabir aliwataka vijana kuyalinda Mapinduzi ya Zanzibar, ambayo ndiyo yaliyofungua milango ya kuwepo kwa fursa nyingi za kiuchumi na maendeleo.Alisema licha ya mafanikio makubwa, yaliyopatikana katika Mapinduzi ya Januari 12 mwaka 1964, wapo watu wanaoyakejeli na kudai hakuna chochote kilichofanyika hadi sasa.Vijana nakuombeni muyalinde Mapinduzi ya mwaka 1960 kwani ndiyo yaliyowakomboa wananchi wa Zanzibar na msiwape nafasi wapinga maendeleo kuyabeza kwa sababu zao za kisiasaalisema.Fatuma Juma, mkazi wa Kijiji cha Bambi Wilaya ya Kati, alisema Mapinduzi ya mwaka 1964 ndiyo yaliyofunguwa milango ya maendeleo ikiwemo kujengwa kwa nyumba za kwanza za maendeleo huko Bambi.Aliwataka Wazanzibari kuendelea kumuenzi na kumkumbuka kwa mema mwasisi wa Mapinduzi hayo, hayati Abeid Amani Karume ambaye alikuwa na nia ya dhati ya kuleta mabadiliko makubwa ya maendeleo na kiuchumi kwa wananchi wa Zanzibar.Sisi wananchi wa Bambi tunaishi katika nyumba za ghorofa ambazo zilijengwa na hayati Karume akitupongeza kwa kufanikisha Mapinduzi na kumngoa Sultanialisema.Shamrashamra za sherehe za Miaka 55 ya Mapinduzi ya Zanzibar, inafikia tamati leo, ambapo Rais wa Zanzibar, Dk.Shein anatarajiwa kulihutubia taifa katika Uwanja wa Michezo Gombani mjini hapa.  <topic>: KITAIFA 